open-index/open-wikipedia-markdown huggingface dataset:
Surf rock

***Surf rock***, ka **surfimuusika**, on rokkmuusika alamžanr, mis tekkis 1950. aastate lõpus seoses California surfikultuuri ilmumisega. Surfimuusika muutus populaarseks 1960. aastate alguses ja see oli 1960. aastate esimesel poolel USA-s üks kõige populaarsemaid muusikažanre. Surfimuusikale on traditsioonilised lühike kestus, rõõmsameelne meloodia ja *[[rock'n'roll]]*i rütm.

1960. aastate alguses oli esindatud kaks surfimuusika vormi: ***instrumental surf***, mida iseloomustab lainete loksumise heli jäljendav järelkõlaga kitarrimäng, ja ***vocal surf***, kus instrumentaalmuusikale on lisatud mitmehäälne vokaalharmoonia. *Instrumental surf*i pioneeriks oli kitarrist Dick Dale, kes arendas surfimuusika heli välja instrumentaalrokist, lisades sellele idamaiseid varjundeid. Dale'i singlit "Let's Go Trippin'" (1961) on peetud surfimuusika lähtelauluks. Tema esitatud algselt Kreeka päritolu "Misirlou" (kreeka keeles tähendusega "Egiptlanna") on aga saanud *instrumental surf*i tuntumaks looks.

Surfimuusika saavutas üheriigilise tuntuse vokaalansamblite esile kerkimisega, milleks olid näiteks The Beach Boys ja Jan and Dean. Tuntumad instrumentaalansamblid olid The Ventures ja The Chantays ("Pipe Line").

Oma populaarsuse tipul võistles *surf rock* USA popmuusikamaastikul tüdrukute ansamblite ja Motowni ansamblitega. Surfimuusika taandus 1960. aastate keskel Briti invasiooni algusega.

Sedalaadi instrumentaalmuusikat hakati tegema kogu maailmas. Inglismaal võttis see kosmosega seotud suuna ("Telstar"). Sama suunda viljelesid ka mõned Skandinaavia maade ansamblid (The Spotnics). Soomes, näiteks, võeti selle stiili jaoks kasutusele isegi spetsiaalne nimetus – *rautalankamusiikki* ehk lihtsalt *[[rautalanka]]*. Prantsusmaal jäädi traditsioonilisema roki- (Les Chats Sauvages) ja tvistirütmi juurde, Austraalias samuti.

## Viited
Bob Burns

**Robert Lewis Burns Jr.** (24. november 1950 Jacksonville, Florida – 3. aprill 2015 Bartow' maakond, Georgia) oli USA trummar. 

Ta oli üks ansambli Lynyrd Skynyrd asutajaliikmeid 1964. aastal.

Burns esines ansamblis laulja Ronnie Van Zanti, bassimees Larry Junstromi ning kitarristide Gary Rossingtoni ja Allen Collinsi kõrval kuni 1974. aastani. Pärast tema lahkumist asus trummide taha Artimus Pyle.

Ta mängis ansambli kahel esimesel stuudioalbumil "(Pronounced 'Lĕh-'nérd 'Skin-'nérd)" (1973) ja "Second Helping" (1974). Ansambli tuntumad hitid olid "Sweet Home Alabama", "Simple Man" ja "Free Bird".

Ta hukkus 64-aastaselt 3. aprillil 2015 autoõnnetuses.

## Viited
Venuse sünd (Gérôme)

Vaata ka: Venuse sünd

„**Venuse sünd**“ on prantsuse kunstniku Jean-Léon Gérôme’i õlimaal lõuendil.

1890. aastal valminud teosel on kunstnik kujutanud Venuse sündi merevahust.

## Viited
Lydia Koidula (mootorpurjekas)

**Lydia Koidula** oli mootorpurjekas, mis uppus 26. novembril 1951 Saaremaa lähistel Tagalahes Suuriku-Kuriku panga lähistel. 

## Ajalugu
Lydia Koidula ehitati Pärnus ehitusmeister Gustav Hohensee projekti järgi. Purjekas vedas Saaremaal paiknevatele Nõukogude väeosadele Loksa tellisetehasest punaseid telliseid ja oli teel Jaagarahu sadamasse. Viimasel reisil oli lastiks 420 tonni telliseid. Purjekas sõitis tormis Suuriku panga veealusele astangule, kuid aluse tagaosa jäi rippuma sügaviku kohale. Tugevas lainetuses alus murdus ja pääsesid need, kes olid esimese osa peal, tagumise osa peal olnud inimesed hukkusid koos kapteniga. Purjeka pardal viibis 16 inimest, kellest hukkus 10. Hukkunute seas oli ka üks juhuslik reisija. 

Purjeka üks tüürimeestest, radist, pootsman, kokk ja kaks madrust on maetud Tallinna Siselinna kalmistule.

Laevahukku on maininud Juhan Smuul jutustuses "Pühadekari hukk".

2011 meenutasid laevahukku Saaremaa merekultuuri selts ja merekultuuri selts Salava.

## Viited

## Allikas
*Aare Laine: Loonal meenutati 60 aasta tagust traagilist laevaõnnetust. Saarte Hääl 30. november 2011.
Ginkgo adiantoides

***Ginkgo adiantoides*** oli hõlmikpuuliste sugukonna hõlmikpuu perekonna puuliik.

Tundemärkidelt ei saanuks teda hõlmikpuust eristada.

*Ginkgo adiantoides* oli hiliskriidiajastust kuni miotseenini üsna laialt levinud ka põhjapoolsematel aladel. Euroopast kadus ta lõplikult 2,5 miljonit aastat tagasi.

## Viited
Kunsthistorisches Museum

**Kunsthistorisches Museum** (eesti keeles 'kunstiajaloo muuseum') on kunstiajaloomuuseum Austrias Viinis.

Muuseumi avas 1891. aastal Austria-Ungari keiser Franz Joseph I. Aastatel 1872–1891 ehitatud muuseumi projekteerisid arhitektid Gottfried Semper ja Karl von Hasenauer.

Muuseumi kogudes on Vana-Egiptuse, Vana-Kreeka, Vana-Rooma ning keskaegseid renessansi- ja baroki kunstiteoseid.


Kunsthistorisches Museum 09 04 2013 Drinking horn.jpg|
Kunsthistorisches Museum HDR 0082.jpg|
Saliera Cellini Vienna 18 04 2013 01 B.jpg|


## Välislingid

* Koduleht (*saksa keeles*)
L'Origine du monde

"**L'Origine du monde**" (eesti keeles "Maailma päritolu") on prantsuse kunstniku Gustave Courbet' õlimaal lõuendil.

1866. aastal valminud teos asub Orsay muuseumis Pariisis.

Eesti kunstnikest on Courbet' motiivi töödelnud fotograaf Anna-Stina Treumund ("Ühe võimaliku orgasmi päritolu", 2014).

## Viited

## Kirjandus
* Bernard Teyssèdre: *Le roman de l’origine*, Gallimard, Paris 1996, ISBN 978-2-07-078411-0 
* Christine Orban: *J’étais l’origine du monde*, Albin Michel, Paris 2000, ISBN 978-2-226-11669-7 
* Thierry Savatier: *L'Origine du monde, histoire d'un tableau de Gustave Courbet*, Bartillat, Paris 2006, ISBN 2-84100-377-9
Mars Astrobiology Explorer-Cacher

**Mars Astrobiology Explorer-Cacher (MAX-C)** oli NASA Marsi-kulguri projekt, mis tühistati 2011. aastal NASA eelarve kärbete tõttu. Projekti kohaselt oleks 2018. aastal saadetud Marsile kulgur, mis oleks startinud koos ESA ExoMarsi kulguriga.

MAX-C oleks energiatootmiseks kasutanud päikesepaneele ning kaalunud umbes 300 kg. Kulguri ehitamisel oleks kasutatud Curiosity projekti ning see oleks Marsil teostanud uuringuid astrobioloogia valdkonnas ja kogunud proove, et need tulevikus toimuva võimaliku missiooni raames Maale tuua.
Nora Toots

**Nora Toots** (19. märts 1930 Petseri – 1. august 2025) oli Eesti inglise keele õpetaja, õppejõud, õpikute autor, tõlkija, toimetaja ning Tartu Ülikooli emeriitdotsent. 

## Õpingud ja töö

Ta on lõpetanud 1948. aastal Pärnu Lydia Koidula nimelise 2. Keskkooli. Seejärel on ta õppinud Heino Elleri nimelises Tartu Muusikakoolis klaverit ja Tartu Ülikoolis inglise ja vene filoloogiat. 

Nora Toots on laulnud Tartu Ülikooli Naiskooris ja Tartu Ülikooli Naiskoori vilistlaskooris.

Nora Toots on õpetanud vene keelt Tartu Raatuse Gümnaasiumis, inglise ärikeelt Tartu Kommertsgümnaasiumis, inglise keelt ja foneetikat Tartu Ülikoolis. 

## Õpikud
Nora Toots on arvukate õpikute kaasautor. Õpikute koostamine algas, kui Eesti NSV-s mujal maailmas välja antud õpikud kättesaadavad ei olnud.
***Let's Start Business**+CD (2008, TEA) Nora Toots, Dia Virkus
***Let's start business!** (1990, 1995, 1997, 2000, 2008, TEA) Nora Toots, Dia Virkus
***H & T for Busness People** (2006, TEA) Nora Toots, Dia Virkus
***Inglise keele õpik taasalustajatele** (2000, 2001, Valgus) Nora Toots, Dia Virkus
***English for secretaries. Kурс английского языка для администрации фирмы** (1994, 1996, 1997, 2000, TEA, ISBN: 9985843436) Tiiu Loog, Nora Toots  
***English in the Limelight** 1 TB 10. kl (1999, Koolibri) Nora Toots, Dia Virkus
***English in the Limelight** 3 TB 12. kl (1999, Koolibri) Nora Toots, Dia Virkus
***Let´s Speak English** (1991, ISBN: 5440007946, 1995, Valgus, ISBN: 5440013822, teine, täiendatud väljaanne)  Nora Toots, Dia Virkus
***My Conversation Book** (1999, Koolibri) Nora Toots, Dia Virkus
***Conversational exercises** to the textbook «Advanced English for the Estonian learner» (1985, Tartu Riiklik Ülikool, 1. osa) Hilja Koop, Nora Toots
***Advanced English for the Estonian Learner** (1983, Valgus, 2. osa) Heino Liiv, Nora Toots
***Advanced English for the Estonian Learner** (1978, Valgus, 1. osa) Heino Liiv, Nora Toots
***Exercises in English phonetics** (1976, Tartu Ülikooli väljaanded) Nora Toots

## Tõlked
*Looga, Lia. **Niplisehted ja aksessuaarid. Bobbin lace jewellery and accessories.** (1. osa)  Tõlge inglise keelde Liis Nõmmann ja Nora Toots
*Looga, Lia. **Niplisehted ja aksessuaarid. Bobbin lace jewellery and accessories.** (2. osa)  Tõlge inglise keelde Nora Toots 

## Autor

***Teekond haaremisse.** (2002, Eesti Keele Sihtasutus, EAN 9789985811474)

## Tunnustus

* 1996 Tartu Ülikooli medal

## Viited
Penuja Kõikide Pühakute kirik

**Penuja Kõikide Pühakute kirik** on õigeusu kirik Halliste kihelkonnas Pärnumaal, tänapäevase haldusjaotuse järgi Penuja külas Mulgi vallas Viljandi maakonnas.

Kirikuhoone projekteeris 1871. aastal Riia arhitekt Heinrich Scheel. Uuele kirikule pandi nurgakivi 4. aprillil (vkj) 1872. Paekivist seintega ristikujuline, keskkupli ja nelja nurgatorniga kirikuhoone on ehitatud aastatel 1872–1873, kirik pühitseti 28. septembril (vkj) 1875. 

1877. aastal tehti kirikus ümberehitustöid, muuhulgas asendati tellispõrand laudpõrandaga.

Kirikut kasutas kuni 1964. aastani Penuja Kõikide Pühakute kogudus, siis ühines kogudus majanduslikel põhjustel Karksi-Nuia Püha Aleksei kogudusega ja kirik jäeti maha. 

## Kirjandus
*Vladimir Berens. *"Историко-статистическое описание церквей и приходов Северо-Западных епархий. Часть 2, Эстонская епархия"*. Tallinn, 1974. Käsikiri TLÜAR *Baltica* kogus, Msc K1-593/I, II. Lk 279-280
*Heli Grosberg. "Tornikell minu külas – Penuja Kõikide Pühakute Kirik". // Sakala Kalender 2011. Viljandi 2010. Lk 62–73

## Välislingid
*"Penuja õigeusu kirik". Eesti Entsüklopeedia
*"Penuja kirik fotodel"
*Penuja apostlik-õigeusu kiriku varemed youtube.com
Karmo Nigula

**Karmo Nigula** (sündinud 14. märtsil 1993 Paides) on eesti näitleja.

Karmo Nigula lõpetas 2012. aastal Vanalinna Hariduskolleegiumi teatriklassi. 2016. aastal lõpetas ta Eesti Muusika- ja Teatriakadeemia lavakunstikooli (27. lend). 

Aastast 2016 töötab ta Eesti Draamateatris näitlejana ning on Eesti Teatriliidu ja Eesti Näitlejate Liidu liige.

Nigula on laulnud koos näitlejate Ott Raidmetsa ja Kaspar Velbergiga ansamblis Ühe Õhtu Kvartett, mis esitas Amor Trio laule.

2019. aasta sügisel osales ta TV3 paroodiasaates "Su nägu kõlab varsti tuttavalt". 

## Rolle Eesti Draamateatris

*2016 Molière "Misantroop" (EMTA Lavakunstikooli XXVII lennu bakalaureuselavastus), Alceste 
*2016 Marc Norman / Tom Stoppard / Lee Hall "Armunud Shakespeare", Will Shakespeare
*2017 Kersti Heinloo / Veera Marjamaa / Kristjan Suits "lift", Miikael
*2018 Mari-Liis Lill / Paavo Piik "Jaanipäev"; Asif, Mees 1
*2018 Andrus Kivirähk "Isamaa pääsukesed", Jass 
*2018 Florian Zeller "Tunnike rahu", Sebastian
*2019 Sławomir Mrożek "Armastus Krimmis"; Petja, Ilja Zubatõi
*2019 Madis Kõiv / Aivo Lõhmus "Põud ja vihm Põlva kihelkonnan nelätõistkümnendämä aasta suvõl", Riks 
*2019 Lee Hall "Võrk", Jack Snowden
*2019 Anton Tšehhov "Ivanov", Pjotr
*2020 Helen Käit / Mehis Pihla "Lohe needus"; Ferrum, Papagoimees
*2021 Klaus Mann „Mefisto", Böck
*2022 Mats Traat "Puud olid, puud olid hellad velled", Jaak Eli
*2023 Reginald Rose "12 vihast meest", Üheteistkümnes vandekohtunik
*2023 Kertu Moppel "Onu Bella tähestik", osatäitja
*2023 Mati Unt "Vend Antigone, ema Oidipus"; ametnik, kodanik, Haimon
*2024 Mehis Pihla "Rahamaa", osatäitja
*2025 Albert Camus "Caligula", Scipio 

## Tunnustus
* 2023 – Eesti Draamateatri aasta hõivatuim meesnäitleja (mängis 131 etendust)

## Isiklikku
Karmo Nigula elukaaslane on Janet Õunapuu. Nende peres kasvab kaks poega, August ja Rudolf.

## Viited

## Välislingid
* Karmo Nigula Draamateatri kodulehel
* Karmo Nigula Eesti Teatri Agentuur
* Karmo Nigula Eesti filmi andmebaasis
Termoregulaator

**Termo[[regulaator]] ehk temperatuuriregulaator** (inglise keeles *thermostat*) on seadis, mis koos andurite ja täituritega on ette nähtud masina, aparaadi, tehnoloogilise protsessi või mingi piiratud keskkonna (ruumi) temperatuuri nõutavais piires hoidmiseks või soovitud seaduspärasusega muutmiseks, näiteks vastavalt programmile. Enamasti toimub reguleerimine automaatselt (vt automaatreguleerimine).

Termoregulaatorid võivad olla pidevatoimelised või positsioonregulaatorid. Pidevatoimelised termoregulaatorid muudavad väljundit sujuvalt, proportsionaalselt sisendtemperatuuriga (proportsionaalreguleerimine – mida kõrgem on temperatuur, seda suurem on väljundi väärtus), või kasutatakse keerukamaid reguleerimisalgoritme proportsionaal-integraal (PI) ja proportsionaal-integraal-diferentsiaal (PID) reguleerimist. Lihtsaim lahendus (positsioonreguleerimine), mida tihti kasutatakse on väljundi lülitamine sisse ja välja. Sellist reguleerimist nimetatakse **kahepositsiooniliseks reguleerimiseks ** (*ON-OFF*). Kahepositsioonilist temperatuuriregulaatorit nimetatakse ka **temperatuurireleeks**. Termorelee all mõeldakse siiski tihti spetsiifilist seadmete kaitsereleed, mitte termoregulaatorit.

## Viited

## Vaata ka
* Termorelee
* Termostaatventiil
* Termoreguleerventiil
Abramivska Dolõna

**Abramivska Dolõna** (ukraina keeles Абрамівська Долина) on küla Ukrainas Vinnõtsja oblastis Tšernivtsi rajoonis. Elanike arv on 316. Pindala on 0,902 km².
Jarõšivka (Tõvrivi rajoon)

**Jarõšivka** (ukraina keeles Яришівка) on küla Ukrainas Vinnõtsja oblastis Tõvrivi rajoonis. Elanike arv oli 2001. aastal 1160. Pindala on 1,393 km².


Яришівка Автобусна зупинка.jpg|
Яришівка Церква 2.jpg|
Яришівка Дорога до сільського цвинтаря.jpg|
Пам’ятник 97 воїнам – односельчанам, загиблим на фронтах ВВВ.JPG|
Яришівка Школа 1.jpg|
Яришівка Будинок в центрі села.jpg|
Яришівка Хрест на роздоріжжі.jpg|
Яришівка Церква 1.jpg|
Яришівка Меморіал.jpg|
Могила невідомого солдата, с. Яришівка, на кладовищі.JPG|
Яришівка Споруди колишнього колгоспу.jpg|
Яришівка Магазин.jpg|
Яришівка Школа 2.jpg|
Яришівка Музей села у школі.jpg|
Jiang Qing

**Jiang Qing** (hiina 江青; sünninimi **Li Shumeng** hiina 李淑蒙; 19. märts 1914 Zhucheng, Shandongi provints – 14. mai 1991 Peking) oli Hiina Rahvavabariigi kommunistlik riigitegelane ja hiina näitleja. Ta oli Mao Zedongi neljas abikaasa, nad olid abielus alates 1938. aasta novembrist.

1931. aasta juulist kuni 1933. aasta aprillini õppis Jiang Qing Qingdao Ülikoolis. 1933. aasta veebruaris astus ta Hiina Kommunistlikku Parteisse. 1933. aasta oktoobris alustas ta õpinguid Shanghai Ülikoolis. Ta arreteeriti, kuid vabastati varsti. 1935. aastal alustas ta Shanghais näitlejakarjääri, mängides lisaks teatrilavastustele ka mõnes filmis. Näitlejana kasutas ta nime **Lan Ping**.

1937. aastal asus Jiang Qing Hiina kommunistide toonasesse keskusse Yanani, kus sai tuttavaks Mao Zedongiga. 1938. aasta novembris nad abiellusid. Neil on tütar Li Na. Enne seda oli Jiang Qing olnud kaks korda abielus.

1940. aastatel oli Jiang Qing Mao Zedongi isiklik sekretär. 1950. aastatel oli ta Hiina Kommunistliku Partei propagandaosakonna filmisektsiooni juhataja. Jiang Qing mängis olulist rolli kultuurirevolutsiooni ettevalmistamisel ja läbiviimisel. Alates 1969. aastast oli ta Hiina Kommunistliku Partei Keskkomitee Poliitbüroo liige.

Pärast Mao Zedongi surma vahistati Jiang Qing 1976. aasta oktoobris ja anti koos teiste Nelikjõugu liikmetega kohtu alla. Ta mõisteti 1981. aasta jaanuaris kultuurirevolutsiooni ajal toime pandud kuritegude eest surma, kuid 1983. aastal asendati surmanuhtlus eluaegse vanglakaristusega.. Lõpetas 1991. aasta mais elu enesetapuga, kui oli lubatud vanglast haiglasse ravile.

## Viited
Taimsete ravimite komitee

**Taimsete ravimite komitee** (lüh **TRK**; inglise keeles **HMPC**) on Euroopa Ravimiameti 2004. aastal loodud komitee, mis annab teadusliku arvamuse traditsioonilistele taimsetele ravimitele.

Taimsete ravimite komitee abistab Euroopa Liidus taimsete ravimitega seotud protseduuridel ja registreerimisel, valmistades ja avaldades teaduslike järelduste, mis käsitlevad taimede meditsiinilisi kasutusviise, kokkuvõtteid. 
  
Komitees on harilikult esindatud kõik Euroopa Liidu liikmesriigid, praeguse seisuga Eestil esindajat pole. 

2015. aasta augusti seisuga on HMPC avaldanud 152 monograafiat. Nendega saab tutvuda Euroopa Ravimiameti kodulehel. 

## Veebiallikad
* Euroopa Ravimiameti koduleht
*  Taimsete ravimite komitee (HMPC) koduleht
Termoreguleerventiil

**Termoreguleerventiil** on termoregulaatoriga juhitav paisventiil. See koosneb otsetoime proprtsionaaltemperatuuriregulaatorist ja muudetava avaga ventiilist. Termoreguleerventiili kasutatakse peamiselt külmuti või soojuspumba kompressori aurusti töö optimeerimiseks. Termoreguleerventiil muudab külmaaine vooluhulka sõltuvalt aurustist väljuva külmaaine temperatuurist. Mida suurem on aurusti koormus (jahutamise vajadus), seda enam tõuseb külmaaine temperatuur ja seda enam avaneb paisventiil ning suureneb külmaaine pealevool. Aurusti koormuse vähenemisel on protsess vastupidine.
Dniprovske (Otšakivi rajoon)

**Dniprovske** (ukraina keeles Дніпровське) on küla Ukrainas Mõkolajivi oblastis Otšakivi rajoonis. Elanike arv on 219. Pindala on 0,62 km².
Mary Poppins (muusikal)

**"Mary Poppins"** on muusikal, mis põhineb P. L. Traversi "Mary Poppinsi" raamatusarjal ja samanimelisel filmil. Muusikal kanti esimest korda ette 15. septembril 2004 Inglismaal Bristolis.

Muusikali muusika pärineb suuresti filmist, heliloojate Robert B. Shermani ja Richard M. Shermani sulest. Ülejäänud muusikali muusika kirjutas George Stiles ja laulutekstid Anthony Drewe.

## Välislingid
* Vanemuises esietendub muusikal "Mary Poppins"! Vanemuine.ee, 22. november 2011
Delray

**Delray** on USA-s Michigani osariigis asuva Detroiti linna linnaosa. See asub Detroiti edelaosas Detroiti jõe ääres. Seda eraldavad ülejäänud Detroiti piirkondadest tööstuslikud alad ja kiirtee Interstate 75. Lõunas piirneb linnaosa River Rouge'i linnaga.

Aastatel 1897–1905 oli Delray eraldiseisev küla. 1905. aastal liideti see Detroiti linnaga.

1930. aastal elas Delrays umbes 23 000 inimest. 2010. aasta rahvaloenduse järgi oli elanikke vaid 2783, mida oli 33% vähem kui 2000. aasta rahvaloenduse ajal. Rahvastik on viimase poole sajandi jooksul vähenenud tööstusliku tegevuse liigse suurenemise tõttu linnaosas.

2010. aastatel on Delray pälvinud tähelepanu tänu läbi linnaosa kavandatavale sillale.

Delrays on asunud suur ungarlaste kogukond. Esimesed ungari asunikud saabusid Detroiti ja Delraysse 1890. aastate lõpus. Delrays asub 1925. aastast tegutsev ungarlaste roomakatoliku kirik.

Linnaosas asub palju mahajäetud ja lagunenud maju. See on Detroiti üks kõige mahajäetumaid linnaosi.

Detroti linnaosa järgi on saanud nime Florida osariigis asuv Delray Beachi linn.

## Viited

## Välislingid

* Old Delray
Smena

*Smena, Leningradis ja Minskis toodetud fotoaparaatide perekond
*Smena (Smena–A.Betancourt), Moskva ja Peterburi vahel sõitev kiirrong
*Smena, tugevate kirjanduslike traditsioonidega ajakiri
*Smena, Peterburi ja Leningradi oblasti noorteleht
Sinikka Piippo

**Sirkka Sinikka Piippo** (18. november 1955 Helsingi) on Soome botaanik ja mitme raamatu autor.

Piippol on filosoofiadoktorikraad ja ta töötab Helsingi Ülikoolis botaanikaprofessorina. 

## Teosed eesti keeles
* Koos Ulla Saloga, "Meelte ja tunnete taimed" (“Mielen ja rakkauden kasvit”). Tallinn : Varrak 2007, tõlkija Mari Vihuri
* "Taimede varjatud vägi", Tallinn : Varrak 2011, tõlkija Kadri Jaanits
* "Meele ja mõistuse toidud", ("Mielen ruokaa. Ravinnon vaikutus muistiin, jaksamiseen ja henkiseen tasapainoon"). Tallinn : Varrak 2016
* "Toit loodusest : tervislikke toidutaimi õuelt, niidult ja metsast". Tallinn : Varrak, 2017, tõlkija Toomas Tallo

## Viited

## Välislingid
* Piippo, Sinikka 
* [Sinikka Piippo](https://tuhat.helsinki.fi/portal/fi/persons/sinikka-piippo(3e04517d-5d0d-4b13-9e86-6daa79782a78)/publications.html?rendering=author)
* Sinikka Piippo
Paradise (täpsustus)

**Paradise** (inglk 'paradiis') võib tähendada järgmist:

***[[Paradise]]**, linn USA-s Nevadas
***[[Paradise (California)|Paradise]]**, linn USA-s Californias
*"**[[Paradise (Coldplay laul)|Paradise]]**", Coldplay laul
*"**[[Paradise (Lana Del Rey EP)|Paradise]]**", Lana Del Rey EP (2012)
Varese sild

**Varese sild** on jalakäijate puitsild Viljandi lossimägedes, mille projekteeris arhitekt Johannes Fuks 1925. aastal. Silda ehitati 1925. aasta 31. augustist kuni sama aasta 9. novembrini, mil komisjon selle vastu võttis. Silla otsustas Viljandi Linnavolikogu ehitada esimese Kirsimäe ja Lossi tänava ühendamiseks.

Kuigi sillale nime panemiseks korraldati konkurss ning rohkem poolehoidu võitis nimetus Lossi sild, hakkas rahvas seda kutsuma ehitusaegse linnapea Jaan Varese järgi Varese sillaks.

2001. aastal renoveeriti sild põhjalikult.

## Vaata ka
* Viljandi rippsild

## Viited
I Don't Want to Wait

**"I Don't Want to Wait"** on Paula Cole'i kirjutatud, esitatud ja produtseeritud laul. See on Cole'i teine singel tema albumilt "This Fire". Hiljem sai laul tuntuks telesarja "Dawson's Creek" tunnusmeloodiana. 

Cole kirjutas laulu 1991. aastal, kuid ametlikult avaldati lugu alles 1996. aastal. Laul jõudis edetabeli Billboard Hot 100 aastakokkuvõttes 10. kohale 1998. aastal. Nädalaedetabelis Top 100-s püsis laul tervelt 56 nädalat järjest, kuid singli kõrgeimaks kohaks jäi 11. koht. See singel on enim nädalaid Top 50-s püsinud singel, mis ei jõudnud kordagi Top 10-sse. 

Telekanal VH1 asetas laulu oma 1990. aastate parimate laulude edetabelis 81. kohale.

Laulu on kaverdanud näiteks JoJo ja Boyce Avenue.

## Viited

## Välislingid
*"I Don't Want to Wait" Paula Cole'i esituses
Power Ballads: The Collection

**"Power Ballads: The Collection"** on 2017. aastal avaldatud kolmest CD-st koosnev kogumikalbum (*box set*). Kogumiku andis välja Warner Brosi Briti divisjoni kuuluv Rhino UK.

## Laulude nimekiri
### CD 1

### CD 2

### CD3

## Viited
Talumatud seadused

**Talumatud seadused** (inglise keeles Intolerable Acts) olid 1774. aastal Suurbritannia parlamendi poolt vastu võetud seadused karistuseks Bostoni teejoomise eest 16. detsembril 1773.

Mõistet "talumatud seadused" kasutatakse peamiselt USAs, Suurbritannias kasutatakse terminit "sunniseadused" (Coercive Acts).

Seadusi oli neli:

* **Bostoni sadama seadus** (Boston Port Act), kasutatud ka nimetust **1774. aasta kaubandusseadus** (Trade Act 1774). Võeti vastu 25. märtsil 1774. Bostoni sadam suleti kaubandusele, kuni Bostoni teejoomise käigus merre visatud tee oli kinni makstud.
* **Massachusettsi valitsuse seadus** (Massachusetts Government Act). Võeti vastu 20. mail 1774. Massachusettsi lahe provintsi (Province of Massachusetts Bay) valitsus allutati Suurbritannia keskvõimule, valitsusametnikke võis ametisse nimetada ainult kuberner, parlament või kuningas. Massachusettsi linnavolikogud võisid kokku tulla ainult ühe korra aastas, välja arvatud juhul, kui kokkutuleku korraldas kuberner.
* **Õigusemõistmise seadus** (Administration of Justice Act), kasutatud ka nimetust "**Mõrvaseadus"** (Murder Act/Murdering Act). Võeti vastu 20. mail 1774. Kui kubernerile näis, et Massachusettsis ei saa kaebealuse üle õiglaselt kohut mõista, võis ta nõuda kohtuprotsessi korraldamist Suurbritannias või mujal Briti impeeriumis. Kuigi tunnistajad oleksid pidanud seilama üle Atlandi ookeani oma kulu ja kirjadega, oleks algselt seaduse kohaselt tulnud see neile hiljem hüvitada; see ei näinud aga ette neile äraoleku ajal võimaliku saamatajäänud sissetuleku hüvitamist. Nimetuse "Mõrvaseadus" andis sellele George Washington, kes kartis, et seadusega võiksid Suurbritannia ametnikud koloniste taga kiusata ning pärast kohtumõistmisest pääseda.
* **1774. aasta majutamissseadus** (Quartering Act of 1774). Võeti vastu 2. juunil 1774. See täiendas algset, 1765. aasta seadust. Kehtis kõikidele kolooniatele, oli ette nähtud Briti sõdurite majutamiseks kolooniates. Varasema seaduse kohaselt pidid kolooniad sõdureid majutama, uus seadus lubas kuberneril sõdureid majutada ka küünides, kõrtsides ja muudes tühjades majades, kui sobilikke elamustingimusi ei pakutud. Mõned ajaloolased on arvanud, et sõdureid pidid majutama kolonistid, mõned aga, et seadusega lubati sõdureid majutada ainult tühjades majades.
Paljud kolonistid nägid seadusi nende õiguste rikkumisena, seaduste tõttu kasvasid britivastased meeleolud ka ülejäänud kolooniates peale Massachusettsi, kuna kolonistid kartsid, et ka nende õigused võivad olla tule all. 20. oktoobril 1774 kuulutas Kontinentaalkongress välja Kontinentaalassiotsiatsiooni (Continental Association) lepingu Briti kaupade boikoteerimiseks, mis sisaldas ka punkti, et kui seadusi aasta jooksul ei tühistata, siis lõpetatakse eksport Suurbritanniasse. Kongress tõotas rünnaku korral Massachusettsit toetada, mis tähendas, et kui Iseseisvussõda 19. aprillil 1775 Lexingtonis ja Concordis (Massachusetts) algas, olid sellega seotud kõik 13 kolooniat.
Maksim Kontsevitš

**Maksim Kontsevitš** (prantsuse keeles *Maxim Kontsevich*; vene keeles Максим Львович Концевич *Maksim Lvovitš Kontsevitš‎‎*; sündinud 25. augustil 1964 Himkis) on vene päritolu Prantsusmaa matemaatik, Crafoordi auhinna ja kahe Läbimurde auhinna laureaat.

Ta töötab 1999. aastast Põhja-Prantsusmaal asuvas süvauuringute instituudis Institut des hautes études scientifiques matemaatikaprofessorina. 1993. aastal tuli ta ideele luua homoloogiline peegelsümmeetria. 1998. aastal pälvis ta Fieldsi medali sõlmede invariandi (Kontsevitši invariant) loomise ja Edward Witteni hüpoteesi tõestuse eest. Hüpotees väitis, et esitatud kvantgravitatsiooni mudelitest on kaks neist samaväärsed.

2012. aastal sai ta Läbimurde auhinna fundamentaalfüüsikas olulise panuse eest matemaatilise füüsika valdkonnas (sealhulgas sõlmede teooria alal) ja homoloogilise peegelsümmeetria väljatöötamise eest stringiteoorias. 2015. aastal anti talle Läbimurde auhind matemaatikas tõhusa panuse eest mitmes matemaatika valdkonnas, sealhulgas algebralise geomeetria, deformatsiooniteooria, sümplektilise topoloogia, homoloogilise algebra ja dünaamiliste süsteemide teooria alal.

## Haridus- ja töökäik

Ta astus 1980. aastal 16-aastaselt Moskva riikliku ülikooli mehaanika-matemaatikateaduskonda matemaatika erialale. Seal oli tema juhendajaks Izrail Gelfand, keda Kontsevitš peab 20. sajandi üheks väljapaistvamaks matemaatikuks. Ülikooli kolmandal kursusel kirjutas Kontsevitš artikli 26-mõõtmelisest ruumist superstringiteoorias.

Pärast ülikooli lõpetamist 1985. aastal, asus ta tööle NSV Liidu Teaduste Akadeemia Harkevitši-nimelisse informatsiooniinstituuti. 1992. aastal sai ta Bonni Ülikoolist filosoofiadoktori kraadi matemaatikas. Seejärel töötas ta Princetonis, Berkeleys ja Harvardis.

Praegu töötab ta Pariisi külje all asuvas süvauuringute instituudis Institut des hautes études scientifiques professorina. Ühtlasi on ta Ameerika Ühendriikides Rutgersi ülikooli distingeeritud külalisprofessor. Ta jätkab koostööd ka Moskvas asuva Harkevitši-nimelise informatsiooniinstituudiga.

## Tunnustus
*1997 – Henri Poincaré auhind
*1998 – Fieldsi medal
*2000 – valiti Academia Europaea liikmeks
*2002 – valiti Prantsuse Teaduste Akadeemia liikmeks
*2008 – Crafoordi auhind matemaatika alal
*2012 – Shaw' auhind matemaatikas
*2012 – Läbimurde auhind fundamentaalfüüsikas
*2015 – Läbimurde auhind matemaatikas
*2015 – valiti USA Rahvusliku Teaduste Akadeemia välisliikmeks

## Isiklikku
Ta mängib tšellot. 1993. aastal abiellus. 1999. aastal sai ta koos abikaasaga lisaks Venemaa kodakondsusele ka Prantsusmaa kodakondsuse. 

Tema isa on orientalist Lev Kontsevitš.

## Viited

## Välislingid

*Maxim Kontsevich. ihes.fr
*Publikatsioonid
Edward Witten

**Edward Witten** (sündinud 26. augustil 1951 Baltimore'is Marylandis) on juudi päritolu Ameerika Ühendriikide füüsikateoreetik, Crafoordi auhinna ja fundamentaalfüüsikaalase läbimurde auhinna laureaat.

Ta töötab Princetonis Süvauuringute Instituudis (IAS) matemaatilise füüsika professorina. Tema peamised uurimisvaldkonnad on matemaatilise füüsika valdkonnast, mis on seotud eelkõige stringiteooria, kvantgravitatsiooni ja supersümmeetriaga. Ta on ainus füüsik, kes on pälvinud matemaatika valdkonna ühe prestiižsema autasu – Fieldsi medali. Ta sai selle 1990. aastal positiivse energia teoreemi tõestuse (1981) eest üldrelatiivsusteoorias.

Ta on M-teooria uurimise liidreid. 1990. aastate keskel oli ta üks neist, kes avastas kaalukad tõendid selle kohta, et erinevad superstringiteooriad on seni väljatöötamata 11-mõõtmelise M-teooria piirjuhtumid.

## Haridus ja töökäik

Ta lõpetas 1971. aastal Brandeisi Ülikooli bakalaureusekraadiga ajaloo erialal. Ta kavatses saada poliitikavaatlejaks ja avaldas selleteemalisi artikleid. Seejärel õppis ta ühe semestri Wisconsini ülikoolis majandust, kuid katkestas oma õpingud. 1973. aastal astus ta Princetoni Ülikooli rakendusmatemaatika osakonda, kust ta sai 1974. aastal magistrikraadi ja 1976. aastal doktorikraadi füüsikas. Tema doktoritöö "Some Problems in the Short Distance Analysis of Gauge Theories" juhendajaks oli David Gross, hilisem nobelist. 1982. aastal sai ta MacArthuri fondilt MacArthuri stipendiumi.

Pärast järeldoktorina töötamist Harvardi Ülikoolis, töötas ta aastatel 1980–1987 Princetoni Ülikoolis professorina. Alates 1987. aastast töötab ta Institute for Advanced Study loodusteaduste kraadiõppurite koolis professorina (1997. aastast Charles Simonyi professor).

## Tunnustus
#### Valitud teadusühingute liikmeks
*1984 – Ameerika Füüsikaselts (*fellow*)
*1984 – Ameerika Kunstide ja Teaduste Akadeemia 
*1988 – USA Rahvuslik Teaduste Akadeemia 
*1994 – Ameerika Filosoofiaselts
*1999 – Londoni Kuninglik Selts

*2000 – Prantsuse Teaduste Akadeemia
*2006 – Paavstlik Teaduste Akadeemia
*2013 – Ameerika Matemaatikaselts (*fellow*)
*2016 – Edinburghi Kuninglik Selts

#### Valitud audoktoriks
*1988 – Brandeisi Ülikool
*1993 – Jeruusalemma Heebrea Ülikool
*1996 – Columbia Ülikool New Yorgis
*2004 – Lõuna-California Ülikool
*2005 – Harvardi Ülikool
*2006 – Cambridge'i Ülikool
*2016 – Hiina Teaduste Akadeemia Ülikool

#### Autasud

*1985 – Albert Einsteini medal
*1985 – Diraci medal
*1990 – Fieldsi medal
*1998 – Oskar Kleini medal
*1998 – Dannie Heinemani matemaatilise füüsika auhind
*2001 – Clay Research Award
*2003 – National Medal of Science
*2006 – Henri Poincaré auhind
*2008 – Crafoordi auhind matemaatika alal
*2010 – Lorentzi medal
*2010 – Isaac Newtoni medal
*2012 – Läbimurde auhind fundamentaalfüüsikas
*2014 – Kyoto auhind

## Isiklikku
Tema vanavanemad rändasid USA-sse 1909. aastal Tsaari-Venemaalt. Tema isa on ameerika füüsikateoreetik Louis Witten, kes on spetsialiseerunud gravitatsiooni ja üldrelatiivsusteooria uurimisele.

## Viited

## Välislingid

*Edward Witten. sns.ias.edu
*Edward Witten: On the Shoulders of Giants. youtube.com
Ginkgoliid B

**Ginkgoliid B** on keemiline ühend, mida leidub looduslikult hõlmikpuu (*Ginkgo biloba* L.) lehtedes, aga seda sünteesitakse ka sünteetiliselt; liigitatakse ginkgoliidide klassi.

## Nimetused ja tähised

15291-77-7; ginkgoliid B hõlmikpuulehtedest; BN 52021; AK160212.

CAS-i registreerimisnumber on 15291-77-7.

### Koostisosa

Ginkgoliid B-d sisaldavad  EGb 761 ja mitmed hõlmikpuulehe standardiseeritud ekstraktidena turustatavad taimsed ravimid, nagu Bilobil intense, Cerebokan, Ceremin jpt. 
	
## Bioaktiivne toime

*[[In vivo]]* evib ginkgoliid B närve kaitsvat toimet ja inhibeerib ateroskleroosi.

### Trombotsüüte aktiveeriv faktor

Ginkgoliid B on trombotsüüte aktiveeriva faktori (peamiselt basofiilidest vabanev fosfolipiid retseptori (PAF-R-i) (kuulub G-valguga seotud retseptorite hulka) antagonist.

PAF  aktiveeritakse peaaju hapnikupuuduse korral ja see osaleb mh ka patoloogilistes põletikulistes protsessides aga ka südame- ja veresoonkonna talitluses.

## Ajalugu

Ginkgoliidid eraldas hõlmikpuujuure koorest 1932. aastal Furukawa ja tema kaastöötajate poolt.

1988. aastal sünteesisid Harvardi Ülikooli keemiaprofessor dr. Elias J.Corey (12. juuli 1928) jt, ginkoühendi ginkoliid B.

## Viited

## Veebiallikad
* Xueqing Liu, Wenjia Sun, Yanyang Zhao, Beidong Chen, Wei Wu, Li Bao, ja Ruomei Qi, *[https://www.hindawi.com/journals/omcl/2015/907926/abs/ Ginkgolide B Inhibits JAM-A, Cx43, and VE-Cadherin Expression and Reduces Monocyte Transmigration in Oxidized LDL-Stimulated Human Umbilical Vein Endothelial Cells]*, Oxidative Medicine and Cellular Longevity, 2015 väljaanne (2015), Article ID 907926, http://dx.doi.org/10.1155/2015/907926
* Ginkgolide B 
* Hong Zhou, Jinsheng Gao, Li Zhou, Xin Li, Weidong Li, Xuejun Li, Yin Xia, Baoxue Yang, *[http://ajprenal.physiology.org/content/302/10/F1234 Ginkgolide B inhibits renal cyst development in in vitro and in vivo cyst models]*, American Journal of Physiology - Renal Physiology, 15. mai 2012, 302 väljaanne, nr 10, F1234-F1242 DOI: 10.1152/ajprenal.00356.2011
* Michael T. Crimmins, Jennifer M. Pace, Philippe G. Nantermet, Agnes S. Kim-Meade jt, *[http://www.unc.edu/depts/mtcgroup/papers/jacs20008453.pdf The Total Synthesis of ()-Ginkgolide B]*, J. Am. Chem. Soc. 2000, 122, 8453-8463
Alannah Myles

**Alannah Myles** (sündinud 25. detsembril 1958) on Kanada laulja ja laulukirjutaja. Christopher Wardi ja David Tysoni lauluga "Black Velvet" võitis ta 1991. aastal parima naisrokklaulja Grammy auhinna.

Tema isa oli Kanada ringhäälingupioneer William Douglas Byles (1914–1988). 19-aastaselt muutis Alannah oma perekonnanime, valmistudes meelelahutuskarjääri alustama.

## Diskograafia
### Stuudioalbumid
*"Alannah Myles" (1989)
*"Rockinghorse" (1992)
*"A-lan-nah" (1995)
*"A Rival" (1997)
*"Black Velvet" (2009)
*"85 BPM" (2014)

### Kogumikud
*"The Very Best Of" (1999)
*"Myles & More: The Very Best Of" (2001)
The Very Best Of

**The Very Best Of** võib olla:

* "The Very Best Of", Alannah Mylesi album, 1998
* "The Very Best Of", Eaglesi album, 2003
* "The Very Best Of", Jethro Tulli album, 2001
* "The Very Best Of", Kiri Te Kanawa album, 2003
* "The Very Best Of", Mark Williamsi album, 1999
* "The Very Best Of", Arvo Pärdi album, 2010

## Vaata ka
*Greatest Hits
Henrik Ingebrigtsen

**Henrik Ingebrigtsen** (sündinud 24. veebruaril 1991) on norra jooksja.
 
Tema nooremad vennad Filip ja Jakob on samuti jooksjad.

## Isiklikud rekordid
;Väljas

;Sees

Allikas: IAAF

## Välislingid

*
Matchbox Twenty

**Matchbox Twenty** (bändi tegevuse algusaegadel kasutati kirjapilti **Matchbox 20**) on Orlandost pärit rokkansambel. Bänd alustas tegevust 1995. aastal. Bändi kuuluvad praegu Rob Thomas (laul, klaver, rütmikitarr), Brian Yale (basskitarr) ja Paul Doucette (soolo- ja rütmikitarr, trummid, taustalaul). Varem on bändi liikmeteks olnud veel Adam Gaynor (rütmikitarr, taustalaul; 1995–2005) ja Kyle Cook (soolokitarr, taustalaul; 1995–2016).

Ansambel saavutas tuntuse oma debüütalbumiga "Yourself or Someone Like You" (1996), mida müüdi USA-s 12 plaatinaplaadi normi. Järgmine album "Mad Season" (2000) oli neljakordne ja kolmas album "More Than You Think You Are" (2002) kahekordne plaatinaalbum. Pärast pause bändi tegevuses nägi nende neljas album "North" ilmavalgust alles 2012. aastal, aga ka see jõudis Billboardi albumite edetabelis esikohale. 

## Diskograafia
### [[Stuudioalbum]]id
*"Yourself or Someone Like You" (1996)
*"Mad Season" (2000)
*"More Than You Think You Are" (2002)
*"North" (2012)
Petite Martinique

**Petite Martinique** on üks Grenadale kuuluva Carriacou ja Petite Martinique'i sõltkonna saartest. 

Petite Martinique on Carriacoust kahe kilomeetri kaugusel, 2,37 km² pindalaga saarel elab umbes 900 inimest. Petitemartiniquelased elatuvad tänapäeval peamiselt paadiehitusest, kalapüügist ja meretranspordist.
Florence Littauer

**Florence Littauer** (neiupõlvenimi **Florence Chapman**; 28. aprill 1928 – 11. juuli 2020) oli Ameerika Ühendriikide kristliku taustaga eneseabikirjanik, motivatsioonikõneleja ja suhtluskoolitaja.

Florence Littaueri eneseabiraamatutest on populaarseim isiksusetüüpe käsitlev "Personality Plus: How to Understand Others by Understanding Yourself" (ISBN 978-0800754457, eesti keeles "Isiksus pluss. Tunne ennast, mõista teist: temperament ja tegelikkus", 2011, Oomen, ISBN 9789985994283). 
 
## Raamatuid
**Personality Plus at Work: How to Work Successfully with Anyone* (2011, Florence Littauer, Rose Sweet1)
**How to Get Along with Difficult People* (2006)
**Communication Plus: How to Speak So People Will Listen* (2006)
**Your Personality Tree* (2005)
**Personality Plus for Couples: Understanding Yourself and the One You Love* (2001, ISBN 978-1-58558-132-0)
**Personality Plus for Parents: Understanding What Makes Your Child Tick* (2000, eesti keeles "Isiksus pluss lapsevanematele: miks ta niimoodi käitub?" 2011, Oomen, ISBN 9789985994290)

Koos tütar Maritaga:
**Your Spiritual Personality: Using the Strengths of Your Personality to Deepen Your Relationship with God* (2004, Jossey-Bass) Marita Littauer, Florence Littauer
**Wired That Way Personality Profile: An Easy-to-Use Questionnaire for Helping People Discover Their God-Given Personality Type* (2006, Baker Publishing Group) Marita Littauer, Florence Littauer

Koos abikaasa Frediga:
**After every wedding comes the marriage* (1997) Florence Littauer, Fred Littauer

## Viited

## Välislingid
* Speakerpedia: Florence Littauer.
* Florence Littauer. 2013 (videoloeng, vaadatud 12.03.2017)
* Isiksuse tüüpide test (inglise keeles)
Chimamanda Ngozi Adichie

**Chimamanda Ngozi Adichie** (sündinud 15. septembril 1977) on Nigeeria päritolu Ameerika kirjanik ja naisõiguslane.

Chimamanda Ngozi Adichie sündis Nigeerias ja alustas seal haridusteed. Ülikooliõpinguteks sai ta stipendiumi ja siirdus Ameerika Ühendriikidesse. 

Chimamanda Ngozi Adichie on kirjutanud ja kõnelenud stereotüüpide kummutamisest kultuuriliste eelarvamuste ja Aafrika suhtes.  

## Tunnustus
Tema tööd on tunnustatud mitmete auhindadega, muu hulgas:

* 2015 National Book Critics Circle Award (Ameerika Ühendriikide kriitikute preemia) ilukirjanduse kategoorias romaani "Americanah" eest
* 2018 Pinteri kirjandusauhind

## Teoseid
*"Purple Hibiscus" (2003)
*"Half of a Yellow Sun" (2007), eesti keeles "Pool kollast Päikest" (Varrak 2018, tõlkinud Triinu Pakk)
*"The Thing Around Your Neck" (2009)
*"Americanah" (2013)
*"We Should All Be Feminists" (2014)
*"Dear Ijeawele, or A Feminist Manifesto in Fifteen Suggestions" (2017)
*"Notes on Grief" (2021)
*"Mama's Sleeping Scarf" (2023)
*"Dream Count" (2025)

## Viited

## Välislingid

*Chimamanda Ngozi Adichie: Commonwealth Lecture 2012
*Chimamanda Ngozi Adichie Website
*Lugemissoovitus: Chimamanda Ngozi Adichie "Half of a Yellow Sun"
Junaškõ

**Junaškõ** (ukraina keeles Юнашки) on küla Ukrainas Vinnõtsja oblastis Pogrebõštše rajoonis. Elanike arv on 203. Pindala on 0,12 km².
Robert James Waller

**Robert James Waller Jr.** (1. august 1939 Charles City, Iowa – 10. märts 2017 Fredericksburg, Texas) oli ameerika kirjanik, fotograaf ja muusik. Ta on kõige rohkem tuntud tänu 1992. aastal avaldatud armastusromaanile "Madisoni maakonna sillad".

## Elukäik

Tema armastusromaani "Madisoni maakonna sillad" on müüdud 12 miljonit eksemplari ja tõlgitud 35 keelde. 1995. aastal tehti armastusromaani järgi samanimeline film ning hiljem samanimeline Broadway muusikal. Armastusromaan püsis New York Timesi bestsellerite edetabelis üle kolme aasta.

Walleri sõnul kirjutas ta "Madisoni maakonna sillad" 11 päevaga. Selle tulu tegi temast multimiljonäri ning pani aluse Iowa osariigis asuva Madisoni maakonna rahvusvahelise turismiatraktsiooni tekkimisele.

Waller kolis tähelepanu eest Iowa osariigist Texase osariiki ning samal ajal lahutas oma abielu.

## Surm

Waller suri 2017. aasta 10. märtsil 77-aastaselt oma kodus Texase osariigis Fredericksburgi maakonnalinnas multiipel müeloomi.

## Teosed

### Romaanid
* "Madisoni maakonna sillad" (armastusromaan, 1992)
* "Slow Waltz in Cedar Bend" (1993)
* "Puerto Vallarta Squeeze" (1995)
* "Border Music" (1995)
* "A Thousand Country Roads: An Epilogue to The Bridges of Madison County" (2002)
* "High Plains Tango" (2005)
* "The Long Night of Winchell Dear" (2007)

### Kogumikud
* "Just Beyond the Firelight" (1988, Iowa State University Press, 1. väljaanne)

### Dokumentaalid
* "One Good Road is Enough" (1990)
* "" (1991)
* "Old Songs in a New Café" (1994)
* "Images" (1994)
* "The Summer Nights Never End...Until They Do: Life, Liberty, and the Lure of the Short-Run" (2012)

### Muusika
* "The Ballads of Madison County: A Collection of Songs" (CD-plaat, 23. juuli 1993, Atlantic/Wea label)

## Viited
Demivka (Tšetšelnõki rajoon)

**Demivka** (ukraina keeles Демівка) on küla Ukrainas Vinnõtsja oblastis Tšetšelnõki rajoonis. Elanike arv on 1258. Pindala on 4 km².
Novoozerne (Izmajili rajoon)

**Novoozerne** (ukraina keeles Новоозерне) on küla Ukrainas Odessa oblastis Izmajili rajoonis. Elanike arv on 100. Pindala on 4,13 km².
Priedaine (Krāslava)

**Priedaine** (vanasti ka **Pristana** või **Pristaņa**) on Krāslava linna osa, mis jääb Daugava vasakule kaldale endise Kuramaa kubermangu Ilūkste kreisi aladele Sēlija etnograafilisse regiooni.

Priedaine juures asus üle Daugava viiv Pristani parv, mille juurde kujunesid käsitööliste asula ja suvilapiirkond. 1925. aastal sai sellest ametlikult küla, mis on saanud nime parve järgi. 1931. aastal nimetati see ümber Priedaineks. 1940. aastal liideti küla  Krāslava linnaga. Priedaines asub katoliku kirik.

## Viited
Espero

**Espero** oli Venemaa esimene esperantoühing, mis loodi Peterburis 1. juunil 1891. Ametlikult registreeriti ühing 24. märtsil 1892.

Espero asutajad olid valdavalt saksa nimedega isikud, teiste seas kuulus selle asutajate hulka hiljem ka ise uue tehiskeele loonud baltisakslane Edgar von Wahl. Ühingu loomise järel nimetati esperanto looja Ludwik Zamenhof selle aupresidendiks. Zamenhof saatis ühingu asutajatele ka tervitustelegrammi, milles rõõmustas Peterburi esperantistide edu üle.

Hiljem avati Espero filiaalid veel Odessas (1894/1897), Smolenskis ja Arhangelskis (1898), Habarovskis (1899), Vladivostokis (1901), Melitopolis (1903), Jaltas, Riias ja Varssavis (1904), Moskvas, Tbilisis ja Voronežis (1905) ning Doni-äärses Rostovis ja Vilniuses (1906).

Ühing tegeles esperanto propageerimisega, näiteks korraldati kirjandusvõistlusi ja levitati esperantokeelset kirjandust. 1899. aastal toimusid Peterburi ülikoolis esimest korda esperantokursused. 20. sajandi alguses tabas ühingut mõningane mõõnaperiood, pärast seda hakati 1905. aastal välja andma ühingu häälekandjat Ruslanda Esperantisto.

## Viited
Kivi-Vigala raamatukogu

**Kivi-Vigala raamatukogu** on rahvaraamatukogu Rapla maakonnas Märjamaa vallas Kivi-Vigala külas Lasteaia tn. 3.

Kivi-Vigala raamatukogu asutati 1945. aastal, tööd alustas raamatukogu 1. novembril 1946. aastal.

Kivi-Vigala Raamatukogu asub Kivi-Vigala külas tervisekeskuse ja lasteaiaga ühes majas. Lisaks raamatute ja perioodika laenutamisele ning kohalkasutamisele saab kasutada avatud internetipunkti teenust.

Raamatukogu kasutab e-kataloogi RIKS.

## Raamatukogu juhatajad
*1946–1949 Jüri Hiibus
*1949–1951 Aita Hiibus
*1951–1952 Laine Merivald
*1952–1955 Aino Heinpõld
*1955–1958 Endel Padrak
*1958–1960 Helje Treier
*1960–2014 Mai Sipelgas
*2014–     Meili Andreller (direktor)

## Vaata ka
* Eesti raamatukogude loend

## Välislingid
*Vigala vald
*Kivi-Vigala raamatukogu blogi
*Kivi-Vigala raamatukogu Facebookis
Monique Ohsan Bellepeau

**Agnès Monique Ohsan Bellepeau** (sündinud 1942. aastal) on Mauritiuse poliitik ja endine ajakirjanik.

Bellepeau oli aastatel 2010–2016 Mauritiuse asepresident. Sellel ametikohal oli ta kahel korral ka presidendi kohusetäitja: esimest korda 31. märtsist kuni 21. juulini 2012 pärast Anerood Jugnauthi tagasiastumist ja teist korda 29. maist 5. juunini 2015 pärast Rajkeswur Purryagi tagasiastumist.
Yassmin Abdel-Magied

**Yassmin Abdel-Magied** (sündinud 3. märtsil 1991) on Sudaani päritolu insener, autor, meediakommentaator ja kodanikuaktivist. 

Ta on nõustanud kohalikke ja riigi tasemel institutsioone Austraalias.

Yassmin Abdel-Magied on sündinud Sudaanis ja kasvanud Austraalias. Ta on muslim ning Austraalia ühingu Youth Without Borders asutaja. 

"Yassmin's Story" on raamat Yassmin Abdel-Magied' elust ja ametist ning tööst Austraalia nafta- ja gaasiväljadel.

Yassmin Abdel-Magied on saatejuht Austraalia telesaates "Australia Wide" ning ta teeb Vormel 1 teemadel taskuhäälingusaadet "Motor Mouth" koos Michael Lamonatoga.

TEDxSouthBank ettekanne "What does my headscarf mean to you?" ("Mida minu pearätt teie jaoks tähendab?") arutleb teadvustamata stereotüüpide teemat ja nende kummutamist Yassmin Abdel-Magiedi enda elukäigu näitel. 

## Viited
Marina Ladõnina

**Marina Ladõnina** (vene **Марина Алексеевна Ладынина**; 24. juuni 1908 Skotinino, Smolensk – 10. märts 2003 Moskva ) oli vene filmi- ja teatrinäitleja. 

Marina Ladõnina oli omaaegse filmitööstuse säravaim täht koos Ljubov Orlovaga. 1936. aastal tutvus ta režissöör Ivan Põrjeviga, kes uue armastuse nimel jättis maha oma senise perekonna. 1936. aastal nad abiellusid, kuid elu kujunes keeruliseks ja 1954. aastal abielu lahutati. 

Marina Ladõnina oli väga populaarne. Pärast Põrjevist lahutamist ta filmides enam ei mänginud. Põhjuste osas täit selgust pole. Arvati, et Põrjev takistas Ladõnina filmidesse võtmist või et teda kui "Põrjevi näitlejat" ei söandatud mujal rakendada või et Ladõnina ise soovis vaatajate mällu jääda noore ja kaunina. Mõnda aega andis ta kontserte, kuid viimastel eluaastatel taandus ta avalikust elust.

Marina Ladõnina pälvis viis Stalini preemiat ja muid autasusid. 1950. aastal anti talle NSV Liidu rahvakunstniku aunimetus. 

## Filme

Marina Ladõnina alustas karjääri Ivan Põrjevi muusikalistes komöödiates nagu Ljubov Orlovagi. Paljudele neist filmidest oli kirjutanud muusika Issaak Dunajevski ning mitmed laulud said väga populaarseks.
*"Rikas pruut" (1937, peaosa Marinka, Lenini orden)
*"Traktoristid" (1939, peaosa Marjana Bažan, I järgu Stalini preemia)
*"Armas tüdruk" (vene keeles Любимая девушка, 1940, Varja Lugina)
*"Seatalitaja ja karjus" (1941, II järgu Stalini preemia, muusika Tihhon Hrennikov)
*"Rajoonikomitee sekretär" (1942, Nataša) 
*"Jutustus Siberimaast" (1947, Issaak Dunajevski muusika, värvifilm, I järgu Stalini preemia)
*"Kubani kasakad" (1949, kolhoosiesimees Galina Nikolajevna Persemova, II järgu Stalini preemia)
*"Truuduse proov" (1954)

## Viited
Emiteerimistulu

**Emiteerimistulu** on tulu, mille emitent ehk raha väljaandja (näiteks keskpank või riigikassa) teenib raha nimiväärtuse ja raha valmistamiseks kasutatud materjalide väärtuse vahena.

1- ja 2-sendiste euromüntide emiteerimistulu on negatiivne.
## Viited

## Välislingid
* Uku Toom. Roosve: ühe- ja kahesendised on majanduslikult ebaotstarbekad. ERR Uudised, 26.3.2017
Semiotext(e)

**Semiotext(e)** on kirjastus Ameerika Ühendriikides.

Kirjastuse asutas aastal 1974 Sylvère Lotringer. Kõigepealt kirjastati seal samanimelist ajakirja, hiljem raamatusarju. Peamiseks temaatikaks on poliitiline semiootika. 

Kirjastus levitab oma väljaandeid kirjastuse MIT Press kaudu. 

## Välislingid
*Kirjastuse koduleht
*Kirjastuse väljaanded MIT Pressi lehel
MIT Press

**MIT Press** on Massachusettsi Tehnoloogiainstituudi akadeemiline kirjastus.

Kirjastus on asutatud 1932. aastal ning asub Ameerika Ühendriikides Cambridge'is.
Allan Hmelnitski

**Allan Hmelnitski** (sündinud 29. novembril 1967) on eesti muusik ja karikaturist.

Ta on lõpetanud Tartu Kunstikooli skulptuuri erialal 1987. aastal.

## Muusika
Mängib kitarri ansamblites Röövel Ööbik ja Una Bomba. Loonud muusikalist tausta Rühm T *[[performance]]*itele.

## Kunst
### Näitused
* 1994 – aastanäitus "Olematu kunst" 
* Näitus "1995"

### Karikatuur ja koomiks
Tema esimesed avaldatud karikatuurid ja koomiksid ilmusid 1993. aastal Hommikulehes. Seejärel on tema karikatuure avaldatud väljaannetes Postimees Extra, KesKus, Maag, Võitlev Sõna, Nelli Teataja ja Noorus. Oma karikatuuridel on kasutanud pseudonüüme A. Habib ja M. Saba. Postimehes on koos Mart Juurega avaldanud paariskarikatuure.

### Illustreeritud raamatud
* Jaak Leer (pseudonüüm). "Savumees Einaril on kogu aeg buss katki", illustreerinud Allan Hmelnitski, Jutulind, (2006)
* Mart Juur. "Pane Eesti peale tagasi", illustreerinud Allan Hmelnitski (2008)
* Mart Juur. "Jooks ümber Pühajärve", illustreerinud Allan Hmelnitski (2013)
* Mart Juur. "Meie küla superstaar", illustreerinud Allan Hmelnitski (2015)

## Viited

## Välislingid
*Mari Peegel. Allan Hmelnitski: kirjutamine on nagu une nägemine. Eesti Päevaleht 6. september 2013